## PROJEKAT

NOVOSTI

Izdanje 1 • Februar 2024

### *GOOD: “Agroekološka mreža za suzbijanje korova koja promoviše održive strategije u suzbijanju korova”*

Prva evropska mreža agro-prehrambene industrije posvećena održivom agroekološkom suzbijanju korova nastala je ove godine. Projekat „GOOD“ pokriva glavne pedo-klimatske regione EU i širok spektar reprezentativnih ratarskih i višegodišnjih zasada u organskim, konvencionalnim i mešovitim sistemima poljoprivrede. Srž projekta je praćenje i evaluacija tehničkog, ekološkog, socijalnog i ekonomskog uticaja agroekoloških mera za suzbijanje korova. Sajt projekta se može naći na [www.goodhorizon.eu](http://www.goodhorizon.eu).

Ambicije projekta „GOOD“:

1. Da ispita inovativna rešenja za dugoročno agroekološko suzbijanje korova

2. Da razvije mere za suzbijanje invazivnih korova

3. Podrži zemlje EU u naporima da smanje upotrebu herbicida za 50%

4. Da stvori i proširi zajednicu agroekološki svesnih lјudi i posvećenih građana.

## Koncept, VIZIJA I REZULTAT

### Koncept

Korovi negativno utiču na održivost poljoprivrednih sistema EU i njihova kontrola se oslanja u visokom stepenu na herbicide. Smanjenje upotrebe i rizika vezanih za pesticide postalo je osnov politike i strategije „Od njive do trpeze“ (Farm to Fork), čiji je cilj promovisanje agroekologije i prelaska na održive i prilagodljive poljoprivredne sisteme. GOOD je četvorogodišnji projekat koji je usvojio multidisciplinarni pristup u težnji da kreira i proceni sisteme agroekološog suzbijanja korova (AWM).

Predložena AWM rešenja će biti testirana (sama i u kombinacijama), procenjena i prikazana na različitim lokacijama širom Evrope u takozvanim živućim laboratorijama (LL). LL će biti zajednički stvorene sa zainteresovanim stranama u 6 pedoklimatskih regiona EU i obuhvatiće jednogodišnje i višegodišnje useve i zasade. LL će služiti za testiranje i promociju AWM prakse u konvencionalnim, organskim i mešovitim sistemima poljoprivrede. Upotreba pokrovnih useva i kombinacija sa nekoliko sistema gajenja, upotreba korisnih mikroorganizama i digitalnih alata biće procenjena u odnosu na agroekološko suzbijanje korova i povećanje produktivnosti useva i prihoda poljoprivrednika.

### GOOD će:

* Kreirati seriju alatki dostupnih čitavom nizu zainteresovanih, uključujući AWM repozitorijum, kako bi postakla AWM rešenja
* Razviti dostupan AWM Toolbox (alatke) koji bi pomagao u donošenju odluka za suzbijanje korova
* Napraviti model obuke o AWM rešenjima kako bi obezbedio prihvatljivo, “napravljeno po meri” uputstvo
* Formulisati najbolje prakse sa kvalitativnim i kvantitativnim dokazima za optimalna rešenja širom EU
* Raditi na skaliranju rezultata GOOD-a preporukama u okviru zakonskih regulativa i prilagođenim biznis modelima vezanim za redukciju upotrebe herbicida u nekoliko evropskih agro-ekosistema.

### Rezultati

(1) Kreiranje Mreže za agroekološko suzbijanje korova (AWMN)

(2) Razvoj i kombinovanje inovativnih i socio-ekonomski validnih i održivih agroekoloških praksi koje će rezultirati socijalnim, ekonomskim i ekološkim dobrobitima kroz redukciju ili eliminaciju upotrebe agro-hemikalija i optimalno korišćenje prirodnih resursa vezanih za ciljeve EU nakon 2030. godine.

(3) Digitalizacija suzbijanja korova

(4) Povećanje prilagodljivosti poljoprivrednih sistema bez ugrožavanja produktivnosti i profitabilnosti.

### Živuće laboratorije - Living Labs u GOOD-u

Predložena AWM rešenja će biti testirana (pojedinačno i u kombinacijama), ocenjena i prikazana na različitim lokacijama širom Evrope u tzv. živućim laboratorijama (LL). GOOD će testirati AWM prakse u jednogodišnjim i višegodišnjim usevima u okviru 16 LL u 9 evropskih zemalja (Portugalija, Španija, Italija, Grčka, Kipar, Francuska, Holandija, Srbija, Litvanija).

Tabela 1: Države i usevi u LL

|  |  |  |  |
| --- | --- | --- | --- |
| Jednogodišnji usevi | | Višegodišnji usevi | |
| Država | Usev | Država | Usev |
| Litvanija | Raž i grašak | Francuska | Jabuka i šljiva |
| Holandija | Crni luk | Španija (Galicija) | Jabuka i grožđe |
| Srbija | Soja | Španija (Ekstremadura) | Trešnje |
| Srbija | Kukuruz | Portugalija | Masline |
| Italija | Tritikale | Italija | Grožđe |
| Grčka | Ozima pšenica | Italija | Citrusi |
| Portugalija | Vigna | Grčka | Grožđe |
| Španija | Pirinač | Kipar | Masline |

### AWM Prakse

Svaka LL će odabrati najrelevantnije AWM prakse za odgovarajući usev. Sledeće mere će biti testirane u GOOD-u:

* Pokrovni usevi
* Kombinovani usevi
* Ispaša
* Košenje
* Malč
* Mehaničko suzbijanje
* Više puta ponovljena predsetvena priprema
* Biološki herbicidi
* Automatsko suzbijanje korova (roboti)
* Upotreba bespilotnih letelica i precizna primena
* Inokulacija pokrovnih useva

## LL U SRBIJI

U okviru projekta “GOOD”, u Srbiji će se formirati dve LL sa usevima kukuruza i soje, jedna u konvencionalnom sistemu gajenja i druga u organskom. U LL će se ispitivati holistički, agroekološki pristup u suzbijanju korova i oceniti njegova efikasnost. Tri pokrovna useva, ovas, ozima grahorica i raž, su posejana u jesen 2023. godine, uključujući i kontrolnu varijantu bez pokrovnog useva. U proleće 2024. godine, posle inkorporiranja pokrovnih useva u zemljište, posejaće se osnovni usevi, kukuruz i soja. U organskoj LL korovi će se suzbijati na sledeći način: mehanički, malčiranjem, više puta ponovljenom predsetvenom pripremom zemljišta, primenom biološkog herbicida. U konvencionalnoj LL korovi će se suzbijati sledećim merama: primena herbicida, kao i primena u redukovanoj količini, biološki herbicidi, mehaničko suzbijanje i primena herbicida dronom. Na osnovu rezultata iz 2024. godine odabraće se najbolji pokrovni usev koji će se sejati naredne dve godine uz inokulaciju korisnim zemljišnim mikroorganizmima.

|  |
| --- |
|  |
| *Slika LL sa pokrovnim usevima, kraj februara 2024.* |